न्युजिल्यान्ड फेरि इनिङ्स अन्तरले विजयी
न्युजिल्यान्डले पाकिस्तानलाई दोस्रो टेस्टमा बुधबार एक इनिङ्स र १ सय ७६ रनको अन्तरले पराजित गरेको छ । यससँगै न्युजिल्यान्डले दुई टेस्टको शृंखला २–० ले जितेको छ र टेस्ट वरीयताको नम्बर १ हुने स्थितिको नजिक पनि पुगेको छ ।
क्राइस्टचर्च — न्युजिल्यान्डले पाकिस्तानलाई दोस्रो टेस्टमा बुधबार एक इनिङ्स र १ सय ७६ रनको अन्तरले पराजित गरेको छ । यससँगै न्युजिल्यान्डले दुई टेस्टको शृंखला २–० ले जितेको छ र टेस्ट वरीयताको नम्बर १ हुने स्थितिको नजिक पनि पुगेको छ ।टेस्टको चौथो दिन पाकिस्तान १ सय ८६ रन बनाएर अलआउट भएको थियो । त्यसमा अजहर अली र जहर गोहरले बनाएको ३७ रन नै सर्वाधिक ठूलो व्यक्तिगत स्कोर रह्यो ।सबै प्रमुख पाकिस्तानी ब्याट्सम्यानले राम्रो सुरुवात गरे पनि त्यसलाई ठूलो स्कोरमा परिणत गर्न सकेनन् । न्युजिल्यान्डका लागि केली जेमिसनले ४८ रन दिएर ६ विकेटको उत्कृष्ट बलिङ प्रदर्शन गरे ।न्युजिल्यान्डले आफ्नो पहिलो इनिङ्समा ६ विकेट गुमाएर ६ सय ५९ रन बनाएपछि खेल उसको नियन्त्रणमा आएको थियो । पाकिस्तानले आफ्नो पहिलो इनिङ्समा २ सय ९७ रन बनाएको थियो । 